****

**แผนการจัดการเรียนรู้ที่ ๔**

**หน่วยการเรียนรู้ที่** ๑ นิราศภูเขาทอง  **เรื่อง** ศิลปะการประพันธ์

**วิชา** ภาษาไทย  **ชื่อรายวิชา** ภาษาไทย ท ๒๑๑๐๑ **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๑  **ภาคเรียนที่** ๑ **ปีการศึกษา** ๒๕๖๐ **เวลา** ๒ คาบ/๑๐๐ นาที

**มาตรฐานการเรียนรู้**

มาตรฐาน ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างเห็นคุณค่าและนำมาประยุกต์ใช้ในชีวิตจริง

**ตัวชี้วัด**

ท ๕.๑ ม.๑/๓ อธิบายคุณค่าของวรรณคดีและวรรณกรรมที่อ่าน

**จุดประสงค์การเรียนรู้**

๑. นักเรียนสามารถบอกความหมายของศิลปะคำประพันธ์ประเภทต่าง ๆ ได้

๒. นักเรียนสามารถแยกประเภทของศิลปะคำประพันธ์ได้อย่างถูกต้อง

**สาระสำคัญ**

ศิลปะการประพันธ์เป็นคุณค่าทางด้านวรรณศิลป์ คือ การใช้ถ้อยคำทำให้ผู้อ่านเกิดจินตภาพ และอารมณ์สร้างบรรยากาศให้กลมกลืนกับเนื้อเรื่องทำให้ผู้อ่านเกิดอารมณ์ร่วมได้เป็นอย่างดี ซึ่งได้แก่การเล่นเสียง คือการสรรคำให้มีเสียงสัมผัสทั้งพยัญชนะ สระ และวรรณยุกต์ เป็นพิเศษกว่าปกติเพื่อให้เกิดทำนองเสียงที่น่าฟัง การเล่นคำ คือ การสรรคำมาเรียงร้อยในคำประพันธ์ โดยพลิกแพลงให้เกิดความหมายพิเศษและแปลกออกไปจากทีใช้กันอยู่ การใช้ภาพพจน์คือการใช้ถ้อยคำเพื่อสร้างจินตภาพ แก่ผู้อ่านโดยการเรียบเรียงถ้อยคำด้วยวิธีการต่างๆ เพื่อให้เกิดภาพขึ้นในใจของผู้อ่านและผู้ฟัง

**สาระการเรียนรู้**

ศิลปะการประพันธ์

- การเล่นเสียง

- การเล่นคำ

- การใช้ภาพพจน์

**คุณลักษณะอันพึงประสงค์**

ใฝ่รู้ใฝ่เรียน

**สมรรถนะสำคัญ**

ความสามารถในการสื่อสาร

ความสามารถในการคิด

**กิจกรรมการเรียนรู้**

**ชั่วโมงที่ ๑**

กิจกรรมขั้นนำเข้าสู่บทเรียน (ทบทวนความรู้เดิม)

๑. นักเรียนดูบทร้อยกรองประเภทกลอนสุภาพที่มีวรรณศิลป์ (การเล่นเสียง การเล่นคำ การใช้ภาพพจน์)

๒. นักเรียนพิจารณาบทที่ครูให้แล้วแบ่งประเภทของวรรณศิลป์ประเภทต่าง ๆ

๓. ครูเชื่อมโยงเข้าสู่บทเรียนศิลปะการประพันธ์

กิจกรรมขั้นพัฒนาผู้เรียน (เพิ่มเติมความรู้ใหม่)

๔. นักเรียนฟังบรรยายเกี่ยวกับศิลปะการประพันธ์ ได้แก่การเล่นเสียง และการเล่นคำ จากสื่อ Powerpoint เรื่อง ศิลปะการประพันธ์

๕. นักเรียนจดบันทึกเนื้อหาการเรียนรู้ลงสมุด

กิจกรรมขั้นรวบยอด (นำไปใช้)

๖. ครูให้นักเรียนซักถามข้อสงสัยเพิ่มเติม และร่วมกันสรุปความรู้จากการเรียนเรื่องศิลปะการประพันธ์

**ชั่วโมงที่ ๒**

กิจกรรมขั้นนำเข้าสู่บทเรียน (ทบทวนความรู้เดิม)

๑. นักเรียนทบทวนเนื้อหาที่เรียนเกี่ยวกับ การเล่นเสียง และการเล่นคำ โดยใช้คำถาม เช่น การเล่นเสียงในการประพันธ์มีกี่ประเภท การเล่นสามารถแบ่งได้เป็นอะไรบ้าง การเล่นเสียงและการเล่นคำในบทประพันธ์ มีประโยชน์อย่างไร

กิจกรรมขั้นพัฒนาผู้เรียน (เพิ่มเติมความรู้ใหม่)

๒. นักเรียนฟังบรรยายเกี่ยวกับศิลปะการประพันธ์ ได้แก่ การใช้ภาพพจน์ จากสื่อ Powerpoint เรื่อง ศิลปะการประพันธ์

๓. นักเรียนจดบันทึกเนื้อหาการเรียนรู้ลงสมุด

๔. นักเรียนช่วยกันทำกิจกรรม “จำแนกกัน วรรณศิลป์” โดยให้นักเรียนแบ่งกลุ่ม ๓ คน และแข่งกันตอบคำถามจากสื่อซึ่งเป็นการจำแนกการใช้วรรณศิลป์จากบทกวี โดยครูผู้สอนเปิดป้ายคำถามที่เกี่ยวข้องกับการเล่นเสียง การเล่นคำ และการใช้ภาพพจน์ จากนั้นตัวแทนกลุ่มจะเป็นผู้ตอบคำถาม กลุ่มที่ตอบคำถามได้ถูกต้องมากที่สุดจะเป็นผู้ชนะ

กิจกรรมขั้นรวบยอด (นำไปใช้)

๕. ครูให้นักเรียนซักถามข้อสงสัยเพิ่มเติม และร่วมกันสรุปความรู้จากการเรียนเรื่องศิลปะการประพันธ์

**สื่อการเรียนรู้**

Powerpoint ศิลปะการประพันธ์

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ**  ศิลปะการประพันธ์เป็นคุณค่าทางด้านวรรณศิลป์ คือ การใช้ถ้อยคำทำให้ผู้อ่านเกิด จินตภาพ และอารมณ์สร้างบรรยากาศให้กลมกลืนกับเนื้อเรื่องทำให้ผู้อ่านเกิดอารมณ์ร่วมได้เป็นอย่างดี | กิจกรรม “จำแนกกัน วรรณศิลป์” | แบบประเมินกิจกรรม “จำแนกกัน วรรณศิลป์” | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด**  ท ๕.๑ ม.๒/๓ อธิบายคุณค่าของวรรณคดีและวรรณกรรมที่อ่าน | กิจกรรม “จำแนกกัน วรรณศิลป์” | แบบประเมินกิจกรรม “จำแนกกัน วรรณศิลป์” | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์**  ใฝ่เรียนรู้ | กิจกรรม “จำแนกกัน วรรณศิลป์” | แบบประเมินคุณลักษณะอันพึงประสงค์ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะสำคัญ**  ความสามารถในการสื่อสาร  ความสามารถในการคิด | กิจกรรม “จำแนกกัน วรรณศิลป์” | แบบประเมินสมรรถนะสำคัญของผู้เรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |